หนูมีปจด.วันที่17/04 หมดวันที่ 21/04 มีอะไรกับแฟนวันที่ 26/04 ถุงยางขาดหนูเลยทานยาคุมฉุกเฉิน ทีนี้หนูอยากทราบว่า ถ้ามีปจด.แล้วเมื่อทานยาคุมฉุกเฉินไปจะมีปจด.อีกครั้งภายในหนึ่งอาทิตย์ใช่ไหมค่ะ
สวัสดีค่ะ หากเริ่มมีประจำเดือนวันที่ 17/4 แลัมีเพศสัมพันธ์ในวันที่ 26/4 เท่ากับมีเพศสัมพันธ์ในวันที่ 10 นับตั้งแต่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นย่อมมีได้ หากถุงยางอนามัยที่ใช้เกิดการฉีกขาดดังกล่าวแต่หากได้ทานยาคุมฉุกเฉินไป โดยหากทานภายในไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%หลังจากทานยาไปประมาณ 1 สัปดาห์ ในบางรายอาจมีเลือดออกจากช่องคลอดได้ โดยอาจออกได้นานตั้งแต่ 1-4 วัน แต่บางรายอาจไม่มีเลือดออกก็ได้ ซึ่งการไม่มีเลือดออก ก็ไม่ได้หมายความว่าจะต้องมีการตั้งครรภ์เกิดขึ้นแต่อย่างใดค่ะ